**A mea**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A mea

De-ai fost cândva a mea, nu știu,

Nici nu am să știu vreodată,

Al tău eu singur vreau să fiu,

Fată!

Tu, o rază sclipitoare,

Pășești prin umbre, parcă zbori,

Un foc arde și dispare

În zori

Așa de-o viață te ferești,

Pierdută-n gloata din foaier,

Aș vrea ca tu să mă găsești,

Mai sper!

Sunt nopți cernite, cu dorinți,

Cu greu adorm și iar tresar,

Steluțe-n vis, în ochi fierbinți

Răsar

M-ai pus iar la încercare,

Eu ți-am trimis câte-un sărut

Și-am primit doar o rumoare,

Te-am vrut!

Privesc prin geamul aburit,

Pe gene lacrimi s-au uscat,

În mine totul a murit,

Păcat!

Ești aproape și departe,

Sub bolta ce ascunde-o stea,

Suferința ne desparte,

A mea!

Autor: Gabriel Stănciulescu